Due to robbery, masked robbers attacked a motorcycle rider - Punjab Hoshiarpur Crime News
रास्ता पूछने के बहाने बाइक सवार लुटेरों ने किया हेड ग्रंथी पर हमला
Publish Date:Mon, 29 Jun 2020 11:30 PM (IST)
टांडा-श्री हरगोबिदपुर मार्ग पर सोमवार सुबह दो नकाबपोश मोटरसाइकिल सवार लुटेरों ने एक अमृतधारी सिंह को लूटने की नीयत से उस पर हथियारों से हमला कर दिया।...
संवाद सहयोगी, टांडा उड़मुड़ : टांडा-श्री हरगोबिदपुर मार्ग पर सोमवार सुबह दो नकाबपोश मोटरसाइकिल सवार लुटेरों ने एक अमृतधारी सिंह को लूटने की नीयत से उस पर हथियारों से हमला कर दिया। अमृतधारी सिह ने लुटेरों का बहादुरी से मुकाबला किया और उनको भागने पर मजबूर कर दिया। घटना संबंधी जानकारी देते गुरुद्वारा तप अस्थान बाबा जोगा सिंह जी दशमेश नगर टांडा के हेड ग्रंथी दमदमी टकसाल के ज्ञानी सुलक्खन सिंह ने बताया कि जब वह सुबह करीब 8.30 बजे गुरदासपुर स्थित अपने गांव काहलवां से मोटरसाइकिल पर आ रहा था, तो ब्यास दरिया के पुल से थोड़ा पीछे मोटरसाइकिल सवार दो नकाबपोश लुटेरों ने टांडा जाने का रास्ता पूछने के बहाने उसे रोका। जब वह रुका तो अचानक एक लुटेरे ने हथियार से उस पर हमला कर दिया। जब लुटेरे दोबारा हमला करने लगे तो अपनी सिरी साहिब निकाल कर लुटेरों को ललकारा जिससे डर के मारे भाग गए। घटना का पता चलते ही ब्यास पुल पर चौकी पर तैनात पुलिस मुलाजिम पहुंचे व ज्ञानी सुलक्खन सिंह को अस्पताल पहुंचाया।